als_Latn dik_Latn sag_Latn
Berisha dhe Basha akuzojnë perëndimorët pse këta janë aleatë të Shqipërisë dhe shqiptarëve kundër korrupsionit.
Nuk kishte më se ku të mbështeteshin, dhe të pashpresë, Berisha dhe korrupsioni dje dolën hapur kundër Shteteve të Bashkuara dhe Bashkimit Europian.
Kjo ndodhi ngaqë u kuptuan botërisht se këta opozitarë janë forcat antiperëndimore të politikës shqiptare të bashkuara për t’i shpëtuar ligjit dhe drejtësisë që do të sjellë Reforma në Shqipëri.
Gjithsesi, në fakt, ky është procesi që do të shterojë ligësinë Berisha.
l.
Por sërish iu vërsulën ambasadorëve, domethënë përsëri me anësorët, sepse nuk u përqendruan drejtpërsëdrejti te politika perëndimore që nuk po i pranon.
Kuptohet se kjo ndodh ngaqë këta kanë frikë nga shqiptarët, në një kohë që diplomacia dhe politika e lartë perëndimore po qesh me këta fëmijë që janë zënë nga halli dhe nuk dinë sesi t’i shpëtojnë këtij.
Në fakt, perëndimorët tani e njohin mirë Saliun, ku ai realisht kullot dhe çfarë po bën. Prandaj ky tani ndodhet në fundin e tij.
ll.
Saliu po vepron njëlloj si në vitin 1997, kur luftën ia bënte Bill Klintoni, kurse ky donte të bindte shqiptarët se po ia bënte lobi grek në Amerikë.
Tani ka nxjerre “lobet e blerë” në Uashington që po komplotojnë kundër Berishës, Bashës dhe një aradhe të identifikuar të korrupsionit shqiptar, që siç duket kanë ende shpresë se mund të fitojë Rusia në Ballkanin Perëndimor.
Me një mendim politik ahistorik dhe prej naivi politik, që pas zgjedhjes së presidentit Trump, këta shkonin me shpresë që administrata e re amerikane do të përkrahte në Tiranë forcat prosllave!
Kjo në fakt është pa dyshim një mendje shterpë e atrofrizuar nga frika e ndëshkimit, se, të mendosh që një president amerikan do të veprojë kundër interesit amerikan dhe në përkrahje të korrupsionit shqiptar të identifikuar nga vetë strukturat e investigimit amerikan, është një marrëzi.
Por kjo është ajo historia e atij të mbyturit që kërkon të mbahet mbi det me shpresë te një fije kashte, pasi frika e shtyn që ta shohë fijen si tra.
lll.
Berisha dhe tabori i tij ende nuk kanë thënë gjë kundër Amerikës dhe Gjermanisë, por prisni se do të dëgjoni kur t’i akuzojë politikat e këtyre vendeve se “po duan të pushtojnë Shqipërinë”. Kurse në vitin 1997, Berisha nuk tha gjë kundër Bashkimit Evropian se kishte me vete Zhak Shkakun, dhe liderë të tjerë të djathtë, të cilët e mbrojtën, por tani nuk ka më asnjë: e ka të gjithë Aleancën Atlantike kundër se ndërkohë ata e kanë njohur faktikisht kush është dhe cila ka qenë politika e tij.
Kanceleritë perëndimore habiten sesi ka mundur të mbijetojë në Shqipëri kaq gjatë një person i tillë i cili ka 25 vjet që nuk punon për shqipëtarët por kundër tyre.
Dhe mos mendoni se kjo gjë është e rastit. Jo, është shumë e thellë.
lV.
Por ndërkohë Basha dhe pas tij edhe Berisha, kanë rënë brenda sepse, duke dashur të prishnin vetingun, bënë presion me bojkotimin e zgjedhjeve. Tani që nuk e ndaluan dot vetingun, dolën hapur kundër vetingut “si komplot i ambasadorëve” për të forcuar Ramën, dukë i dhënë këtij në dorë drejtësinë. Kjo lojë pa sens të vërtetë politik, i shtyu që të mos e rregjistrojnë partinë në zgjedhje. Por këtu del një pyetje: përse ndërkombëtarët perëndimorë nuk ia japin Saliut drejtësinë por dashkan t’ia japin Ramës?
Kurrë nuk ka pasur mend Sali ziu, se po të kishte pak mend nuk kish pse të hidhej në politikën esadiste që në vitin 1992.
Por tani kanë rënë brenda, sepse më në fund, pas njëzet vjetësh, politika amerikane e kapi kundërshtarin më të madh në këtë zonë. Dhe nuk do ta lëshojë, sigurisht.
Edhe Rama nuk duhet të lëshojë pe. Duhet të hyjë në zgjedhje me dyzetë partitë e regjistruara, në mënyrë që të shpejtohet procesi i purifikimit të shtetit shqiptar nga korrupsioni dhe nga banditizmi antishqiptar, i cili po vetëlikuidohet politikisht ngaqë, siç e përmendëm, ai u ndodh midis dy zjarresh: vetingut dhe zgjedhjeve, dhe sigurisht që do të digjej.
Realisht, kjo ishte një “vetëvrasje” klasike e Berishës, dhe asgjë më shumë.
Në fakt, Saliu po vetëlikuidohet politikisht, dhe ky ishte një fat për shpejtimin e Reformës në Shqipëri.
Në Shqipëri, me zgjedhjet e qershorit, ndryshon konfigurimi politik. Po si? Sigurisht që kjo pritet për t’u parë.
Në këtë proces, një plejadë e madhe e korrupsionit bashkë me ligësinë Berisha, po largohen vetë nga skena politike në Shqipëri. Aq më mirë!
als_Latn als_Latn als_Latn als_Latn mlt_Latn als_Latn als_Latn als_Latn yue_Hant als_Latn als_Latn als_Latn als_Latn als_Latn knc_Arab als_Latn als_Latn als_Latn ltg_Latn als_Latn als_Latn als_Latn als_Latn als_Latn als_Latn als_Latn als_Latn